Rasmus Emil Benestad

Rasmus Emil Benestad (født 29. januar 1968) er en norsk klimatolog.

Benestad er Bachelor of Science (Hons) (1992) i fysikk og elektronikk fra University of Manchester Institute of Science and Technology (tidligere UMIST, nå University of Manchester) i Storbritannia og Master of Science (1994) i fysikk fra New Mexico Institute of Mining and Technology i USA (hovedoppgave i skyfysikk). Han har doktorgrad (Doctor of Philosophy (D.Phil), 1997) i fysikk fra University of Oxford (Storbritannia). Emnet for avhandlinga var havmodellering, Kelvinbølger i Stillehavet og El Niño-fenomenet.

For tida er Benestad ansatt ved Meteorologisk institutt. Han har arbeidet med klimaanalyse (empirisk-statistisk nedskalering) og sesongvarsling, og er i den sammenheng førsteforfatter for esd, et bibliotek for statistikkspråket R. Han har deltatt i forskningsprosjektet RegClim,Meteorologisk institutts nettside om resultater fra RegClim-prosjektet; besøkt 23. juli 2017. og han var fra 2007 til 2010 leder for prosjektet SPAR, som forsket på sesongprediktabilitet.Meteorologisk institutts nettside om SPAR-prosjektet; besøkt 23. juli 2017.

I perioden 2004-2006 var Benestad nordisk representant i rådet for European Meteorological Society. Han deltar aktivt i debatten rundt klimaspørsmål og er en av bidragsyterne til den prisbelønte bloggen RealClimate.org.Liste over bidragsytere på Realclimate.org; besøkt 23. juli 2017.  

Benestad var bidragsyter til FNs klimapanels Fourth Assessment Report og Third Assessment Reports («Climate Change 2007: The Physical Science Basis»).Innhold og forfatteroversikt  for kapittel 10 i TAR; besøkt 23. juli 2017.Innhold og forfatteroversikt  for kapittel 11 i AR4; besøkt 20. juli 2017. Han er forfatter av boka Solar Activity and Earth's Climate (2002, 2005; Praxis-Springer).

 Referanser 

Lars U. Larsen Vegstein: «Værvarsler», portrettintervju av Benestad i Klassekampen 5. desember 2015.
Forfatterbiografi i A. Henderson-Sellers og K. McGuffie (red.): The Future of the World's Climate, Elsevier 2012, ISBN 9780123869173, side 641.

Kategori:Norske klimatologer
Kategori:Fødsler i 1968
Kategori:Personer tilknyttet Meteorologisk institutt